Improving Estonian culture, spirit and national education
#000000
Londoni Eesti Selts võtab hooaja kokku!
#000001
* Toimus kohe päris mitu harukordset ja esmakordset eesti kultuuriüritust ning tegevust.
#000004
Märtsis külastas Londoni Eesti Maja näitleja ja eesti kultuuritegelane Ene Rämmeld ning (vt. artikkel) koos vaadati ka filmi „Libahunt“.
#000006
Aprillis tulid aga oma kuludega hoopis Londonisse esinema kuus vahvat naist naisansamblist MESI, kes andsid ühel pühapäeval kaks kontserdi kahes kohas jutti (vt. artikkel, video).
#000007
Juunis on kohe-kohe tulekul jaanipäev (vt artikkel), mille korraldame koostöös Eesti Gildiga ja Eesti Kooliga Londonis. Jaanipäev on juba aastaid olnud üks rahvarohkemaid üritusi, kuhu tullakse lõket nautima ja eesti salateid ning šašlõkki mekkima.
#000010
Maikuus korraldati koostöös Eesti Abistamise Komiteega (EAK) emadepäev (vt artikkel), kus esines lastele lugusid mängiv ansambel Eestist TÄNA OLEN LAPS. Esmakordselt toimus üle mitme dekaadi ka lastekontsert, kus andekad lapsed said oma oskusi laval näidata laulu ja klaverimänguga (vt. video, pildid.)
#000011
Traditsiooniliselt tehakse sportmänge suurtele ja väikestele. Kohalikud eesti koorid ja rahvatantsijad saavad oma oskusi näidata ning rahvaga koos töötubasid läbi viia. See on pidu eestlastele, kuid samuti eesti kultuuri tutvustav päev kohalikele elanikele. Pilte möödunud jaanist saab vaadata siin.
#000012
Kevadhooajal sai ka abiks käidud. Selts oli abiks EAK traditsioonilisel kevadlõunal aprillis ja mai lõpus Eesti Majas läbi viidud üritusel, kus briti sõduritele tutvustati eesti kultuuri (vt. pildid, artikkel, video).
#000013
Londoni Eesti Seltsi all tegutsevad toredad rühmad: segakoor ja rahvatantsurühm (taasalustatud aastal 2011). Mõlemad käivad regulaarselt Eesti Majas proove tegemas ja esinemas nii eestlastele kui ka kohalikule publikule.
#000015
Rahvatantsurühm esines ja tegi töötubasid kõikidel seltsi üritustel: jõulupidu, EV aastapäev (vt pildid) ja esineb ka jaanipäeval. Lisaks võeti osa „Dance Around the World“ festivalist sügisel (vt artikkel), rahvusvahelisest tantsupäevast 29. aprillil (vt artikkel), kus tantsiti ERRSi konkursi tarbeks tantsu “Oige ja vasempa” (vt video) ning esineti Bathway teatrilaval päris oma 20-minutilise kavaga (vt video).
#000016
Mais sõideti Ungari veini- ja folkfestivalile (vt video) Szegedissse, kus teiste eesti rahvatantsijatega üheskoos esindati Eestit. Kõik lisaüritused korraldas tantsijatele Estonian Folks, mis on vastloodud eesti rahvatantsu harrastajate rühmitus, et anda võimalus kõikidele tantsuhuvilistele ühineda üle Euroopa töötubade ning esinemiste eesmärgil.
#000017
Londoni Eesti Seltsi segakoor esines eestlastele EV aastapäeval ja harjutab juba küüditamisjumalateenistusel esinemist koos läti ja leedu kooriga. Siis lauldakse ühiselt iga maa keeles üks laul.
#000018
Koor käis ka Kõlavöö üritusel Amsterdamis (vt ETV video), kus ühineti väliseesti kooridega. Detsembris olid erinevad esinemised Londonis kohalikele elanikele.
#000019
Sel kevadel alustas Londonis üks uudne tegevus: loodi Londoni eesti naiskammerkoor. Lauldi juba emadepäeval ja plaanitakse esineda jaanipäeval.
#000020
Kaua aega tegutsenud REE-koor (rahvusvaheline eestlaste eksperimentaalkoor) esines aga eestlaste jõulupeol ja planeerib ühineda kõigi lauljatega jaanipeol.
#000021
Mõlemad prouad on toimekad ja tegusad tänapäevani. Nende unikaalne energia, positiivsus ja eestimeelsus, kuid ka sõjamälestused, said kenasti videolindile talletatud.
#000025
Projekt on andnud lisaks ka võimaluse lähemalt uurida eesti rahvatantsu ja rahvariiete ajalugu Londonis. Arhiivi teostus sai võimalikuks tänu Eesti Rahvusarhiivi abile ja tublidele vabatahtlikele (vt artikkel).
#000026
Eestlaste kogukond on kui see kaunis sall imepärase mustriga. Igaüks panustab omal moel ja viisil. Kõik tegevused on läbi viidud tänu vabatahtlike väsimatule tööle ning abile.
#000028
Me oleme meeletult tänulikud kõikidele, kes eestlusele kaasa aitavad, sest ühiselt oleme me üks kokkuhoidev pere võõrsil suures linnas. Meie südamed on ikka Eestimaaga.
#000029
Järgmine hooaeg tuleb EV100 lainel ning uued ning veelgi põnevamad projektid ootavad ees.
#000030
Kaunist suve soovib Londoni Eesti Selts
#000031
*LES-i projekt on seotud eesti kultuuri toomisega Londonisse aastal 2017 ning saadakse toetust eesti kultuuriegelaste transportkulude tarvis Eesti Vabariigi Kultuuriministeeriumi ja väliseesti kultuuriühingute konkursi läbiviija Integratsiooni ja Migratsiooni Sihtasutuse Meie Inimesed (MISA) poolt seoses rahvuskaaslase programmiga.
#000033
Harrastuskirjutaja Liina Ernesaks külas Eesti Toas
#000035
Eesti keele masintõlke ja toimetamise/õigekirja programmid 2020
#000038